Diari Oficial de la Generalitat Valenciana


Sumari del DOGV 6628, del 11-10-2011 (2011/9873)

Notificació de la sentència dictada en el judici de mesures cautelars coetànies 1358/2010.
------------------------------------------------------------------------------------------

### Dades del document

Número de DOGV
:   6628

Data del DOGV
:   11-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9873


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el judici de mesures cautelars coetànies 1358/2010. [2011/9873]  
Mesures cautelars coetànies 001358/2010-C1  
De: Pilar Campuzano Cid.  
Procuradora: Iciar Zamora Hernaiz.  
Contra: Pedro Hernández Martínez.  
Procurador/a: -  
En aquest procediment de mesures coetànies guarda, custòdia i aliments seguit a instàncies de Pilar Campuzano Cid contra Pedro Hernández Martínez s'ha dictat interlocutòria, que, literalment, és com segueix:  
«Antecedents de fet  
Primer. La procuradora Iciar Zamora Hernaiz, en nom i representació de Pilar Campuzano Cid, assistida de la lletrada senyora García Monllor, va interposar demanda de judici verbal en sol·licitud d'adopció de mesures paternofilials i econòmiques derivades de la ruptura de la unió estable de parella, i va sol·licitar por altressí de l'escrit l'adopció amb caràcter cautelar de determinades mesures que sol·licitava, i una vegada admesa a tràmit la demanda, es va manar formar peça separada i es va convocar a les parts i al Ministeri Fiscal per a la celebració de compareixença.  
Disposa:  
1. Els fills menors d'edat d'ambdós parts, I. i D., sotmesos a la pàtria potestat d'ambdós progenitors, quedaran sota la guarda i custòdia de la mare, sense perjudici que, conforme al contingut de la pàtria potestat, regulada en l'article 154 i següents del Codi Civil, cada progenitor haurà de mantindre informat al contrari sobre l'evolució escolar, social i sanitària del fill, i haurà de sol·licitar el consentiment de l'altre progenitor (que s'entendrà atorgat si no mostra oposició en els 10 dies naturals següents de la seua notificació fefaent) o comptar amb autorització judicial prèvia per als canvis de residència que, per la distància, afecten al règim de visites, per als canvis de col·legi, orientació educativa, religiosa o laica, tractaments mèdics transcendents, sobre tot de cirurgia estètica, i en general, qualsevol alteració que afecte de manera important a la vida de la menor. Ambdós progenitors facilitaran, la comunicació telefònica o telemàtica del menor amb el progenitor que no els tinga en companyia seua, i aquest haurà de respectar en tot cas els horaris de descans i estudi d'aquest.  
  
2. No pertoca establir règim de visites a favor del pare.  
3. S'assenyala la quantitat de quatre-cents (400) euros com la que haurà d'abonar el pare per a aliments dels fills, quantitat que haurà d'abonar en el compte que a tal efecte designe l'altre progenitor i dins dels cinc primers dies de cada mes, quantitat que serà objecte de revisió anual de conformitat amb les variacions de l'índex de preus de consum. Així mateix correspondrà a ambdós parts l'abonament, al 50 per cent, de les despeses extraordinàries dels menors. Respecte d'aquests, en allò relatiu a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, sols s'hauran d'assumir al 50 per cent les que es realitzen per comú acord entre els progenitors, sent-ne en cas contrari assumit el seu pagament per aquell que haja decidit la realització d'aquesta activitat. En tot cas, les despeses extraordinàries que no tinguen caràcter urgent hauran de ser consentides per ambdós progenitors, i s'entendrà que el contrari accepta la realització de la despesa quan, notificada la intenció de realitzar aquesta i el seu import, amb els documents corresponents, per qualsevol medi fefaent, deixa transcórrer el termini de 10 dies sense mostrar-ne oposició. En cas de discrepància entre les parts sobre la procedència de la despesa, s'haurà de sotmetre a decisió judicial. Sols els de caràcter urgent i necessari es podran realitzar sense previ consentiment o autorització judicial.  
  
4. No pertoca fer una condemna expressa a costes a cap de les parts.  
Notifiqueu aquesta resolució a les parts i al Ministeri Fiscal, i feu-los saber que contra aquesta no es pot interposar cap recurs.  
Així ho mana, disposa i firma el jutge. En done fe».  
I atés que el demandat esmentat, Pedro Hernández Martínez, es troba en parador desconegut, s'expedeix aquest edicte a fi que valga de notificació de forma deguda.  
  
Alacant, 9 de setembre de 2011.- El secretari judicial: Pedro Fernando González de Pereda.